**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2012 M. SAUSIO 27 D. SPRENDIMO NR. T2-30 „DĖL Klaipėdos miesto savivaldybės nuomojamo turto sąrašo patvirtinimo“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo Tarybos sprendimo projektu siekiama pakeisti Klaipėdos miesto savivaldybės nuomojamo turto sąrašą (toliau – Nuomojamo turto sąrašas), patvirtintą Klaipėdos miesto savivaldybės tarybos 2012 m. sausio 27 d. sprendimu Nr. T2-30.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis Klaipėdos miesto savivaldybės materialiojo turto nuomos tvarkos aprašu (toliau – Tvarkos aprašas), patvirtintu Klaipėdos miesto savivaldybės tarybos 2020 m. balandžio 9 d. sprendimu Nr. T2-54 „Dėl Klaipėdos miesto savivaldybės materialiojo turto nuomos tvarkos aprašo patvirtinimo“. Pagal Tvarkos aprašo 6 punktą, Savivaldybės turtas nuomojamas pagal Klaipėdos miesto savivaldybės tarybos patvirtintą nuomojamo turto sąrašą.

Klaipėdos Sendvario progimnazija 2021-08-23 raštu Nr. (4.3.E)ES-6 ir Klaipėdos universiteto „Žemynos“ gimnazija 2021-10-05 raštu Nr. (1.16.)V18-110 informavo Klaipėdos miesto savivaldybės administraciją, kad mokymo įstaigų patalpose ir teritorijose pageidauja papildomai išnuomoti dalį patikėjimo teise valdomo turto. Atsižvelgiant į tai pakeičiami Nuomojamo turto sąrašo 53, 141 punktai.

Klaipėdos miesto savivaldybės administracija inicijuoja Nuomojamo turto sąrašo pakeitimą ir keičiamas 154 punktas papildant 2 punktu. Šiuo pakeitimu į Nuomojamo turto sąrašą yra įtraukiama dalis Kuršių nerijos krantinės siekiant ją išnuomoti jachtų ar pramoginių laivų švartavimui.

Nurodytas turtas į Nuomojamo turto sąrašą įtraukiamos, vadovaujantis Klaipėdos miesto savivaldybės materialiojo turto nuomos tvarkos aprašo 7 punktu ir atsižvelgiant į Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalį.

Atsižvelgiant į tai parengtas Tarybos sprendimo projektas Dėl Nuomojamo turto sąrašo pakeitimo.

**3. Kokių rezultatų laukiama.**

Papildytas Klaipėdos miesto savivaldybės Nuomojamo turto sąrašas ir sudaryta galimybė įstaigoms nuomoti patikėjimo teise valdomą, Savivaldybei nuosavybės priklausantį nekilnojamąjį turtą.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – įgyvendinami Klaipėdos miesto savivaldybės tarybos teisės aktų reikalavimai.

Teikiame svarstyti šį sprendimo projektą.

PRIDEDAMA:

1. Klaipėdos Sendvario progimnazijos 2021-08-23 rašto Nr. (4.3.E)ES-6 kopija, 1 lapas;

2. Klaipėdos universiteto „Žemynos“ gimnazijos 2021-10-05 rašto Nr. (1.16.)V18-110 kopija, 1 lapas;

3. Nekilnojamojo turto registro duomenų bazės išrašų kopija, 4 lapai;

4. Kuršių nerijos krantinių schema,1 lapas.

Turto valdymo skyriaus vedėjas Edvardas Simokaitis